ДУА “Лысіцкі навучальна-педагагічны комплекс

дзіцячы сад – сярэдняя школа”

ПЛАН-КАНСПЕКТ УРОКА ПА МАТЭМАТЫЦЫ

“КАМБІНАЦЫЯ МНАГАГРАННІКАЎ І ЦЕЛ ВЯРЧЭННЯ”

(11 клас)

Абрагімовіч Марына Іванаўна,

настаўнік матэматыкі

Тэма: Камбінацыя мнагаграннікаў і цел вярчэння

Мэта: замацаваць паняцце сферы, упісанай у мнагаграннік і апісанай вакол мнагагранніка, камбінацыі цыліндра і прызмы, конуса і піраміды; вучыцца рашаць задачы на камбінацыі мнагаграннікаў і цел вярчэння; развіваць лагічнае мысленне, уменні аналізаваць, сістэматызаваць.

Тып урока: урок замацавання ведаў

Ход урока

1. Арганізацыйны пачатак

- Эмацыянальна падрыхтаваць вучняў да ўрока.

- Паведамленне тэмы і мэты ўрока.

2. Актуалізацыя ведаў, уменняў і навыкаў.

1) Праверка дамашняга задання (франтальнае апытванне)

2) Вусны лік:

- Дайце азначэнне сферы.

- Дайце азначэнне сферы, упісанай у мнагаграннік.

- Дайце азначэнне сферы, апісанай вакол мнагагранніка.

- Назавіце формулы Sсферы, Vшара.

- Аб’ём шара роўны 4/3π см3. Знайдзіце радыус гэтай сферы.

- Акружнасць – замкнёная крывая, ўсе пункты якой роўна аддалены ад дадзенага. Ці правільнае азначэнне? Прывядзіце прыклады крывых, якія роўна аддалены ад дадзенага пункта, але не з’яўляюцца акружнасцю. ( Любая замкнёная крывая, адрозная ад акружнасці, на сферы)

3. Рашэнне задач па тэме ўрока на дошцы з тлумачэннем.

№ 444, 549 (падручнік)

ФІЗКУЛЬТХВІЛІНКА

В9. (ЦТ 2018) Знайдзіце S поўнай паверхні прамой трохвугольнай прызмы, апісанай вакол шара, калі S асновы прызмы роўна 7,5.

4. Самастойная работа

|  |  |  |
| --- | --- | --- |
| 1 | У шар, плошча паверхні якога 100$π$, упісаны цыліндр. Знайдзіце вышыню цыліндра, калі радыус яго асновы роўны 4. |  |
| 2 | Правільная чатырохвугольная прызма ўпісана ў шар радыуса 5 см. Старана асновы прызмы роўна 4 см. Знайдзіце вышыню прызмы. |  |
| 3 | Вышыня конуса 8см, утваральная 10см. Знайдзіце аб’ём упісанага шара. |  |
| 4 | Знайдзіце плошчу поўнай паверхні прамой трохвугольнай прызмы, апісанай вакол шара, калі плошча асновы прызмы роўна 11,5 |  |

5. Дамашняе заданне: № 542, 556.

6. Падвядзенне вынікаў урока, выстаўленне адзнак.

- З якімі цяжкасцямі вы сустрэліся пры рашэнні задач?

- Як вы ацэньваеце свае навыкі па тэме ўрока?